
ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog uredbe Evropskega parlamenta in Sveta o izdajanju železniških vozovnic
Naslov dokumenta v delovnem jeziku EU: Proposal for a Regulation of the European Parliament and of the Council on rail ticketing
Datum dokumenta: 19. 05. 2026
Številka dokumenta: 9348/26 
Medinstitucionalna oznaka: 2026/0115(COD)

Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Redni zakonodajni postopek 
Faza sprejemanja: prvo branje 
4. Pristojni organ EU: 

Svet  EU v sestavi: TTE - Svet EU za promet, telekomunikacije in energijo 

Delovno telo Sveta EU: H.01 - Delovna skupina za kopenski promet

5. Organ, pristojen za dokončen sprejem stališča RS:
  Državni zbor
6. Pravna podlaga za obravnavo v Državnem zboru: 
 Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali:  mag. Damijan Jaklin, državni sekretar Monika PIntar Mesarič, generalna direktorica mag. Vlasta Kampoš Jerenec, vodja sektorja
7. Roki:

Predviden čas pričetka obravnave zadeve EU v institucijah EU: 01. 06. 2026

Predviden čas sprejema zadeve EU v institucijah EU: 24. 12. 2027
Rok za odziv organa: 29. 06. 2026
Rok za obravnavo na seji Vlade in njenih odborih: 17. 11. 2026
Rok za obravnavo predloga stališča RS v DZ: 27. 11. 2026

Predlog z obrazložitvijo za skrajšanje oziroma podaljšanje rokov: 
predlagamo obravnavo pred Svetom TTE
8. Organ, odgovoren za pripravo predloga stališča RS:

Organ: Ministrstvo za infrastrukturo in energetiko
Kontaktne osebe organa: mag. Vlasta Kampoš Jerenec, vodja sektorja
9. Delovna skupina Vlade, organizirana za posamezno področje zadev EU: 
DS30 - Promet 

vodilni organ: MIE - Ministrstvo za infrastrukturo in energetiko

vodja delovne skupine: Monika Pintar Mesarič, generalna direktorica Direktorata za železnice, žičnice in upravljanje prometa promet
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za zunanje in evropske zadeve
Kontaktna oseba organa: Nina Seljak
11. O predlogu stališča RS je bilo opravljeno posvetovanje z: 

drugo - AKOS - Agencijo za komunikacijska omrežja in storitve Republike Slovenije
12. Zahteva za obravnavo: na seji Vlade, na seji Odbora za gospodarstvo
	Jernej Vrtovec

MINISTER


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 - ZF in 555/26) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije predlog stališča Republike Slovenije k zadevi Predlog uredbe Evropskega parlamenta in Sveta o izdajanju železniških vozovnic - 9348/26, ki se glasi:

Republika Slovenija podpira Predlog uredbe Evropskega parlamenta in Sveta o izdajanju železniških vozovnic in se zavzema za jasno razmejitev obveznosti prevoznikov, pristojnih organov oziroma organizatorjev javnega potniškega prometa in izvajalcev spletne prodaje ter opozarja na nujnost večje fleksibilnosti pri vnaprejšnji prodaji železniških vozovnic. Republika Slovenija si bo tekom pogajanj prizadevala tudi za jasnejšo razmejitev pristojnosti med regulatornim organom za železniški promet ter organi, pristojnimi za varstvo konkurence in varstvo potrošnikov.
B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Ta predlog bo potrošnikom omogočil širšo in enostavnejšo izbiro produktov železniškega prevoza. Hkrati krepi položaj ponudnikov storitev spletne prodaje železniških vozovnic ter razširja dostop do nepogrešljivih kanalov za prodajo železniških vozovnic za manjše izvajalce železniških prevozov in tiste, ki na trg vstopajo na novo.  Predlog  uredbe določa usklajen in neposredno uporabljiv okvir za obvezno »dajanje na voljo« produktov železniškega prevoza ter za njihovo obvezno »gostovanje« v okviru spletnih storitev prodaje vozovnic uveljavljenega prevoznika. Uredba bo preprečila razlike med nacionalnimi pravili in praksami, ki bi lahko ustvarile ovire za ponudnike storitev spletne prodaje vozovnic in prevoznike v železniškem prometu, ki poslujejo čezmejno. Za vse prevoznike v železniškem potniškem prometu bodo veljajo enake pravice in obveznosti.  V nekaterih državah članicah že velja zakonodaja, ki ureja prodajo železniških vozovnic ali posamezne vidike njihove prodaje. Za čezmejna potovanja in potovanja na dolge razdalje znotraj EU potreben pristop na ravni celotne EU, da se zagotovijo usklajena pravila za izvajalce prevozov, javne organe in prodajalce vozovnic. Poleg tega zakonodaja na ravni EU zagotavlja državljanom v vseh državah članicah boljšo dostopnost železniških vozovnic in boljše možnosti njihove rezervacije in prispeva k vidnosti novih udeležencev na spletiščih za prodajo vozovnic, ki delujejo v EU. To je zlasti pomembno za čezmejne storitve, saj se tako državljanom na obeh straneh meje zagotavlja enaka raven dostopa do produktov železniškega prevoza. Razlike med državami članicami in lokalnimi organi pri izvajanju novih pravil za spletno prodajo vozovnic bi lahko trg dodatno razdrobile. To bi lahko povzročilo višje stroške in zmanjšalo koristi za ponudnike storitev spletne prodaje vozovnic, organe, izvajalce prevozov in uporabnike prevoznih storitev. 

Predlog uredbe o izdajanju železniških vozovnic želi poenostaviti iskanje, primerjavo in nakup vozovnic ter omogočiti enotne vozovnice za potovanja z več prevozniki. Predvideva dostop spletnih prodajalcev do ponudbe prevoznikov na zahtevo ter odpiranje prodajnih platform prevoznikov s pomembno tržno prisotnostjo ponudbi drugih izvajalcev, ob poštenih in nediskriminatornih pogojih. Vozovnice za ključne storitve, vključene v operativni vozni red, bi morale biti na voljo najmanj pet mesecev vnaprej. 

Izvajanje bi nadzirali nacionalni železniški regulatorji, ki bi obravnavali pritožbe ponudnikov in izrekali sankcije.

Člen 3(4) predloga med izvajalce železniških storitev vključuje tudi pristojni organ, odgovoren za pogodbo o izvajanju javne službe v železniškem prometu, ter druge pravne subjekte, ki organizirajo železniški prevoz potnikov. Slovenija opozarja, da je zato je treba oceniti tudi neposredne obveznosti upravljavcev oz. organov javnega potniškega prometa ter jasno določiti odgovornosti za zagotavljanje podatkov, sklepanje poslovnih sporazumov in omogočanje prodaje vozovnic. Posebno pozornost je treba nameniti obstoječemu sistemu integriranega javnega potniškega prometa, v Sloveniji je integriran železniški in avtobusni jasni potniški promet na nacionalni ravni vključno z integriranimi in subvencioniranimi vozovnicami, ki so v veljavi v Sloveniji. Drugi pododstavek člena 4(1) predloga določa, da poslovni sporazum o zagotavljanju vsebine ne zajema vozovnic za več načinov prevoza, če je vozovnico za zadevno železniško storitev mogoče kupiti kot samostojen železniški proizvod. Republika Slovenija se zato zavzema za pojasnitev obravnave teh vozovnic in razmerja do predloga uredbe o nakupu multimodalnih vozovnic, da se zagotovita pravna varnost in usklajeno delovanje obstoječih integriranih sistemov.

Člen 8 govori o prodaji vozovnic izvajalcev železniških storitev vsaj pet mesecev pred začetkom izvajanja navedene železniške storitve. Vendar se je potrebno zaradi obsežnih vzdrževalnih in investicijskih del na javni železniški infrastrukturi v Sloveniji ter posledičnih zapor prog in nadomestnih avtobusnih prevozov zavedati, da je fiksiranje vozovnic 5 mesecev vnaprej v praksi težko izvedljivo (tveganje stalnih odpovedi, odškodnin in vračil). velja dodati opozorilo glede fleksibilnosti tega roka pri infrastrukturnih delih. Tekom pogajanj se bo Slovenija zato prizadevala za večjo fleksibilnosti pri vnaprejšnji prodaji železniških vozovnic.

V zvezi s stališčem Slovenije je bilo izvedeno posvetovanje z Agencijo za komunikacijska omrežja in storitve Republike Slovenije. Agencija podpira predlagano rešitev, po kateri bi naloge nacionalnega izvršilnega organa za izvajanje Uredbe o izdajanju železniških vozovnic opravljali obstoječi regulatorni organi za železniški promet, ustanovljen na podlagi 55. člena Direktive 2012/34/EU. Takšna rešitev je smiselna, saj regulatorni organi poznajo delovanje železniškega trga, razmerja med posameznimi udeleženci, kot tudi težave, ki se pojavljajo pri zagotavljanju dostopa do železniških storitev. Poleg tega agencija že opravlja naloge nacionalnega izvršilnega organa na podlagi Uredbe (EU) 2021/782 o pravicah in obveznostih potnikov v železniškem prometu.

Vendar pa naloge, predvidene v Uredbi o izdajanju železniških vozovnic, niso zgolj nadaljevanje obstoječih pristojnosti. Predlagana Uredba posega na področje distribucije in prodaje vozovnic, dostopa do podatkov, delovanja digitalnih prodajnih sistemov ter poslovnih in pogodbenih razmerij med prevozniki in ponudniki distribucijskih storitev. Gre za področja, ki jih agencija v okviru svojih trenutnih pristojnosti ne obravnava v takšnem obsegu in bodo zahtevala dodatna strokovna znanja ter ustrezne kadrovske in finančne vire. Pri tem je pomembno, da prevzem novih nalog ne bi vplival na učinkovito izvajanje že obstoječih regulativnih pristojnosti.

V uredbi bi moralo biti jasneje določeno, kakšne vrste nadzora in ukrepanja se pričakujejo od nacionalnih izvršilnih organov. Pri tem je pomembno razlikovati med nadzorom nad spoštovanjem predpisanih obveznosti ter odločanjem o spornih poslovnih oziroma pogodbenih razmerjih med udeleženci na trgu. Morebitne pristojnosti za poseganje v takšna razmerja morajo biti dovolj natančno opredeljene, saj neposredno vplivajo na obseg in zahtevnost nalog regulatornega organa. Posebno vprašanje predstavlja razmejitev pristojnosti med regulatornim organom za železniški promet ter organi, pristojnimi za varstvo konkurence in varstvo potrošnikov. Posamezna ravnanja prevoznikov ali ponudnikov distribucijskih storitev lahko namreč hkrati pomenijo kršitev pravil o izdajanju železniških vozovnic, pravil varstva konkurence ali pravic potrošnikov. Zato si bo Slovenija tekom pogajanj prizadevala, da se jasno določi, kateri organ obravnava posamezno vrsto kršitev, kako si organi izmenjujejo informacije in kako se prepreči podvajanje postopkov oziroma sprejemanje različnih odločitev o istih ravnanjih.

Dodatna vprašanja se odpirajo tudi pri obravnavi čezmejnih primerov, zlasti kadar ravnanja prevoznikov ali ponudnikov distribucijskih storitev vplivajo na potnike oziroma trg v več državah članicah. V takšnih primerih mora biti jasno, kateri nacionalni izvršilni organ je pristojen za obravnavo zadeve, kako poteka sodelovanje med organi in kako se zagotovi usklajeno ukrepanje. Brez jasnih pravil obstaja tveganje, da bi se isti primer obravnaval v več državah članicah ali da bi pristojni organi o primerljivih ravnanjih sprejemali različne odločitve.

Agencija pri tem podpira usklajen pristop na ravni EU glede ključnih postopkovnih vprašanj, vendar meni, da mora uredba hkrati upoštevati procesno avtonomijo držav članic ter zagotavljati spoštovanje pravice strank do izjave, pravne varnosti in učinkovitega sodnega varstva. 

Ob tem agencija posebej poudarja pomen sodelovanja nacionalnih regulatornih organov na evropski ravni, predvsem v okviru Evropske mreže regulatornih organov za železniški promet (ENRRB), ki že predstavlja vzpostavljen mehanizem sodelovanja in usklajevanja regulativnih praks na področju železniškega prometa.

Agencija opozarja tudi, da je državam članicam potrebno zagotoviti dovolj časa za potrebne zakonodajne in organizacijske prilagoditve, da bodo pristojni organi ob začetku uporabe uredbe lahko izvajali svoje naloge brez postopkovnih nejasnosti.

Pravni vidik:

Za nemoteno izvajanje Uredbe Evropskega parlamenta in Sveta o izdajanju železniških vozovnic bo treba preveriti in ustrezno prilagoditi nacionalni izvedbeni okvir, zlasti določbe Zakona o železniškem prometu glede nalog in pooblastil regulatornega organa, ki jih v Sloveniji opravlja Agencija za komunikacijska omrežja in storitve Republike Slovenije (AKOS). Ker bi se uredba neposredno uporabljala, bo treba nacionalno ureditev prilagoditi njenemu izvajanju. Urediti bo potrebno zlasti pristojnosti za nadzor in odločanje o pritožbah, določanje pogojev poslovnih sporazumov ter učinkovite, sorazmerne, odvračilne in nediskriminatorne kazni za kršitve uredbe. 

Pri prilagoditvi nacionalne ureditve bo treba zagotoviti tudi ustrezna pooblastila za pridobivanje informacij in izvrševanje odločitev, sodno varstvo, objavljanje odločitev ter sodelovanje in izmenjavo informacij s tujimi izvršilnimi organi ob varovanju osebnih in poslovno občutljivih podatkov.
OCENA VPLIVOV IN POSLEDIC PREDLOGA ZADEVE EU: 
Vpliv na pravni red


Sprememba obstoječih aktov


Sprememba Zakona o železniškem prometu


Priprava novih aktov


ni  predvidena

Posledice za proračun

/
Vpliv na gospodarstvo

/
Vpliv na javno upravo

/
Vpliv na okolje

/
Drugo

C)

Predstavniki RS, ki bodo zastopali stališče RS v institucijah EU: 
Petra Zaletel, Stalno predstavništvo RS pri EU, Metka Ipavic, veleposlanica Stalno predstavništvo RS pri EU, Jernej Vrtovec, minister za infratsrukturo in energijo

